
Projektas
Nr. TSP-

RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS 2025 METŲ UŽIMTUMO DIDINIMO PROGRAMOS PATVIRTINIMO

2025 m.                    d. Nr. T- 
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 16 punktu, 7 straipsnio 16 punktu, 15 straipsnio 4 dalimi, Lietuvos Respublikos užimtumo įstatymo 13 straipsnio 2 dalies 2 punktu, 17 punktu, Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. spalio 24 d. įsakymu Nr. A1-705 „Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo“,  Radviliškio rajono savivaldybės taryba nusprendžia:
Patvirtinti Radviliškio rajono savivaldybės 2025 metų užimtumo didinimo programą (pridedama).



Savivaldybės meras		                                                        

PATVIRTINTA
Radviliškio rajono savivaldybės
tarybos 2025 m. 
sprendimu Nr. T-

RADVILIŠKIO RAJONO SAVIVALDYBĖS 2025 METŲ
UŽIMTUMO DIDINIMO PROGRAMA

 SKYRIUS
BENDROJI DALIS

. Radviliškio rajono savivaldybės (toliau – rajono Savivaldybė) 2025 metų užimtumo didinimo programa (toliau – Programa) parengta, siekiant kompleksiškai spręsti šiuo metu itin aktualias gyventojų užimtumo problemas, sutelkiant Savivaldybės įstaigas, Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamento Radviliškio skyrių (toliau – Užimtumo tarnyba), socialinius partnerius ir nevyriausybines organizacijas.
.	Programa parengta vadovaujantis Lietuvos Respublikos užimtumo įstatymu (toliau – Užimtumo įstatymas), Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ (su tolimesniais pakeitimais) 1 punktu (toliau – Aprašas) ir kitais teisės aktais.
. Programa skirta Užimtumo įstatymo 48 straipsnio 2 dalyje nurodytoms asmenų grupėms (toliau – Tikslinės grupės).
. Programos tikslai:
. padėti norintiems integruotis į darbo rinką bedarbiams laikinai įsidarbinti ir uždirbti pragyvenimui būtinų pajamų;
. mažinti socialinę įtampą ir atskirtį tarp bendruomenės narių;
. atnaujinti bedarbių darbinius įgūdžius;
. palengvinti ilgą laiką nedirbusių asmenų perėjimą nuo nedarbo prie užimtumo darbo rinkoje;
. suderinti užimtumo skatinimo ir motyvavimo paslaugų bei piniginės socialinės paramos teikimą, integruojant ilgą laiką nedirbusius asmenis į darbo rinką;
. užtikrinti valstybės ir rajono Savivaldybės institucijų, įstaigų ir (ar) organizacijų, teikiančių užimtumo skatinimo, motyvavimo paslaugas ir piniginę socialinę paramą nedirbantiems asmenims, veiklos koordinavimą ir skatinti jų bendradarbiavimą.
. Programos principai:
. bendradarbiavimo – aktyvus gyvenamosios vietovės bendruomenės įtraukimas į veiklą, skatinant jos iniciatyvą, bendradarbiavimas su visomis suinteresuotomis institucijomis, organizacijomis. Programa rengiama konsultuojantis, o įgyvendinama bendradarbiaujant su Užimtumo tarnyba, socialiniais partneriais, organizacijų ir vietos bendruomenių atstovais, atstovaujančiais darbo ieškančių asmenų grupių interesams;
. kompleksiškumo – įgyvendinant Programą, kompleksiškai sprendžiamos asmenų užimtumo problemos, įtraukiant rajono Savivaldybės teritorijoje esančias įmones, įstaigas, Užimtumo tarnybą, socialinius partnerius ir organizacijas;
.  individualumo – Aprašo 6.5.1 papunktyje nurodytos paslaugos (toliau – Paslaugos)  turi būti teikiamos ir (ar) Aprašo 6.5.2 papunktyje nurodytos priemonės (toliau – Priemonės) įgyvendinamos atsižvelgiant į individualius Tikslinių grupių asmenų poreikius, jų motyvaciją, įsidarbinimą ribojančias aplinkybes ir galimybes integruotis į darbo rinką;
. tęstinumo – Paslaugų ir (ar) Priemonių tęstinumas, nuolatinė Programos įgyvendinimo priežiūra ir tikslinimas pagal kintančias aplinkybes;
. efektyvumo – Programa rengiama nustatant vertinimo kriterijus, kuriais siekiama įvertinti, ar efektyviai teikiamos Paslaugos ir įgyvendinamos Priemonės;
. ekonomiškumo – maksimalus Programai įgyvendinti skirtų lėšų panaudojimas, vadovaujantis ekonominio naudingumo principu;
. viešumo – Programos ir ją įgyvendinant pasiektų rezultatų, Programai skirtų lėšų panaudojimo viešinimas.

 SKYRIUS


. Statistikos departamento prie Lietuvos Respublikos Vyriausybės duomenimis, rajono Savivaldybėje gyvena 36 394 gyventojai, iš jų – 21 532 darbingo amžiaus gyventojai.
. Užimtumo tarnybos 2025 m. sausio 1 d. duomenimis, buvo įregistruoti 2245 bedarbiai (moterų – 1148, vyrų – 1097) iš jų:
. ilgalaikiai bedarbiai – 556 (moterų – 296, vyrų – 260);
. darbo rinkai besirengiančių asmenų skaičius – 900 (moterų – 454, vyrų – 446);
. auginantys vaiką (įvaikį) iki 8 metų arba neįgalų vaiką (įvaikį) iki 18 metų – 19;
. asmenys nuo 40 iki 50 metų amžiaus – 510 (moterų – 273, vyrų – 237);
. vyresni nei 50 metų amžiaus asmenys – 955 (moterų – 494, vyrų – 461);
. nekvalifikuoti asmenys – 846 (moterų – 434, vyrų – 412).
. Registruotas nedarbo lygis Radviliškio rajone 2025 m. sausio 1 d. buvo 10,4 proc., šalyje – 9,0 proc. Per 2024 metus vidutinis nedarbo lygis Radviliškio rajone sumažėjo 0,5 proc. (2024-01-01 buvo 10,9 proc.), šalyje sumažėjo – 0,1 proc. (2024-01-01 buvo 9,1 proc.).
. Didžioji dalis visų Radviliškio rajone registruotų bedarbių yra vyresni kaip 40 metų asmenys, ilgalaikiai bedarbiai, žemos kvalifikacijos arba jos visai neturi. Kvalifikacijos nereikalaujančių darbų pasiūla rajone kasmet mažėja, šių asmenų galimybės įsidarbinti taip pat mažėja, todėl bedarbiams ir (ar) darbo rinkai besirengiantiems asmenims, tikslinga organizuoti kvalifikacijos nereikalaujančius laikinuosius darbus, teikiančius socialinę naudą vietos bendruomenei, prisidedančius prie socialinės infrastruktūros palaikymo ir plėtojimo.  
. Sudėtinga į darbo rinką integruoti skurdo ir socialinės atskirties riziką patiriančius asmenis, nes paprastai jie ilgą laiką būna ekonomiškai neaktyvūs, praradę darbinius įgūdžius, kvalifikaciją ar socialinius gebėjimus arba jų neturintys. 
. Siekiant didinti motyvacijos, socialinių, bendrųjų ir darbo įgūdžių stokojančių asmenų užimtumą, be laikinųjų darbų organizavimo, numatomas užimtumo skatinimo ir motyvavimo paslaugų nedirbantiems ir socialinę paramą gaunantiems asmenims organizavimas. 
. Užimtumo didinimo programoje 2024 m. dalyvavo 60 (54 pradėję dalyvavimą 2024 m. ir 6 tęsė dalyvavimą nuo 2023 m.) darbo rinkai besirengiančių asmenų ir 36 bedarbiai. Laikino užimtumo priemonėje dalyvavo 12 seniūnijų ir Daugyvenės kultūros istorijos muziejus-draustinis.
14 darbo rinkai besirengiančių asmenų buvo suteiktos priklausomybių konsultanto konsultacijos, 16 – teisininko konsultacijos, 2– individualios psichologo konsultacijos, 28 asmenims suteiktos tarpininkavimo paslaugos, 45 asmenys dalyvavo motyvaciniuose ir 18 finansinio raštingumo užsiėmimuose. 
Laikino užimtumo priemonėje dalyvavo 12 seniūnijų ir Daugyvenės kultūros istorijos muziejus-draustinis. Į Šaukoto, Grinkiškio, Skėmių ir Aukštelkų seniūnijas laikiniesiems darbams buvo įdarbinta po 3 darbo rinkai besirengiančius asmenis; į Sidabravo, Pakalniškių, Šiaulėnų, Tyrulių ir Radviliškio seniūnijas – po 2 asmenis; Šeduvos, Baisogalos seniūnijose ir Daugyvenės kultūros istorijos muziejuje-draustinyje buvo įdarbinta po 4 asmenis; 5 asmenys buvo įdarbinti Radviliškio miesto seniūnijoje.
Po paslaugų gavimo 23 darbo rinkai besirengiantys asmenys tapo bedarbiais ir pasirengusiais darbo rinkai. Pasibaigus užimtumo didinimo programai, per 6 mėnesius dirbo arba vykdė savarankišką veiklą 34,8 procentų dalyvavusių Programoje asmenų, po 6 mėnesių dirbo arba vykdė savarankišką veiklą 20,7 procentų (užduotis buvo 13 proc.) dalyvavusių Programoje asmenų.
. Užimtumo didinimo programai iš valstybės biudžeto 2024 m. buvo skirta 199,2 tūkst. Eur. Panaudota 191 583,96 Eur.

 SKYRIUS


. Programa finansuojama iš Lietuvos Respublikos valstybės biudžeto specialių tikslinių dotacijų savivaldybių biudžetams lėšų. 2025 m. Lietuvos Respublikos valstybės biudžeto specialioji tikslinė dotacija rajono Savivaldybės patvirtintai Užimtumo didinimo programai įgyvendinti yra 209,5 tūkst. Eur.
. 2025 m. planuojama Paslaugas teikti 60 darbo rinkai (su galimybe kisti) besirengiančių asmenų, o esant poreikiui, Paslaugos bus teikiamos ir kitiems Užimtumo įstatymo 48 straipsnio 2 dalies 1–10 ir 12 punktuose nurodytiems asmenims. Pagal poreikį bus teikiami motyvaciniai, finansinio raštingumo mokymai, psichologo, teisininko, priklausomybių konsultanto, priklausomų asmenų socialinio mentoriaus konsultacijos, bus teikiamos socialinės, sveikatos, švietimo, palydėjimo, pavėžėjimo, palaikymo ir kitos Aprašo 6.5.1 papunktyje nurodytos paslaugos. Paslaugoms planuojama skirti apie 65,5 tūkst. Eur (su galimybe kisti).
. Programos Priemonių metu bus vykdomi šie laikino pobūdžio darbai: 
. rajono Savivaldybei priskirtos valstybinės žemės ir kito valstybės turto bei šioje žemėje esančių vandens telkinių pakrančių, paplūdimių, takų, pakelių, želdinių tvarkymo ir priežiūros, infrastruktūros objektų smulkaus remonto, laikino pobūdžio pagalbiniai darbai; 
. istorijos ir kultūros paminklų, kultūros paveldo objektų, regioninių parkų, neveikiančių kapinių, kitų saugomų bei turinčių išliekamąją vertę objektų priežiūros pagalbiniai laikino pobūdžio darbai.
. 2025 metais Priemonių įgyvendinimui planuojama įdarbinti 23 asmenis (su galimybe kisti). Numatoma vidutinė laikinųjų darbų trukmė vienam asmeniui – iki 3 mėnesių (esant nenumatytoms sąlygoms, vidutinė trukmė gali keistis). Priemonių įgyvendinimui planuojama skirti 100 tūkst. Eur (su galimybe kisti).
. Programos vidutinė trukmė 1 asmeniui – 3 mėn. su galimybe pratęsti įdarbinimo sutarties terminą. Su reikalingais pratęsimais – iki 6 mėn. ir ne ilgiau kaip iki 2025 m. lapkričio 30 d. 
. Darbdaviui, įdarbinusiam pagal darbo sutartį darbams atlikti Užimtumo tarnybos siųstus asmenis, už kiekvieną įdarbintą asmenį mokamos šios kompensacijos:
. darbo užmokesčio kompensacija už įdarbinto asmens faktiškai dirbtą laiką pagal tą mėnesį galiojančią Vyriausybės patvirtintą minimaliąją mėnesinę algą bei dvi pirmąsias kalendorines nedarbingumo dienas;
. draudėjo privalomojo valstybinio socialinio draudimo įmokų kompensacija;
. piniginė kompensacija už nepanaudotas atostogas (įskaitant draudėjo privalomojo valstybinio socialinio draudimo įmokų sumą).
. Užimtumo didinimo programą įgyvendina Radviliškio rajono savivaldybės administracija kartu su Užimtumo tarnybos prie LR SADM Šiaulių klientų aptarnavimo departamento Radviliškio skyriumi. Programos Priemonių vykdytojai – Savivaldybės biudžeto asignavimų valdytojai: rajono Savivaldybės administracijos seniūnijos, Daugyvenės kultūros istorijos muziejus-draustinis, kurie užtikrina Savivaldybės viešųjų erdvių priežiūrą ir tvarkymą.
. Įstaigų, kurios 2025 m. organizuos laikinojo pobūdžio darbus, sąrašas ir joms skirtos lėšos (su galimybe kisti):

Eil. Nr.	Įstaigos pavadinimas	Įdarbinamų asmenų skaičius	Darbo trukmė mėn./d. d.	Valstybės biudžeto specialioji tikslinė dotacija Savivaldybei, Eur
				
1	2	3	4	5
1.	Radviliškio rajono savivaldybės administracija	91300,00
1.1.	Radviliškio miesto seniūnija	3	3/64	
1.2.	Šeduvos miesto seniūnija	2	3/64	
1.3.	Aukštelkų seniūnija	2	3/64	
1.4.	Baisogalos seniūnija	2	3/64	
1.5.	Grinkiškio seniūnija	2	3/64	
1.6.	Pakalniškių seniūnija	2	3/64	
1.7.	Radviliškio seniūnija	2	3/64	
1.8.	Sidabravo seniūnija	2	3/64	
1.9.	Skėmių seniūnija	1	3/64	
1.10.	Šaukoto seniūnija	1	3/64	
1.11.	Šiaulėnų seniūnija	1	3/64	
1.12.	Tyrulių seniūnija	1	3/64	
2.	Daugyvenės kultūros istorijos muziejus-draustinis	2	3/64	8700,00
Iš viso:	23		100000,00



 SKYRIUS


. Programoje dalyvaus Aprašo 6.4 punkte nurodyti subjektai.  

 SKYRIUS


. Visi Programos įgyvendinimo etapai bus vykdomi taip, kaip jie yra nurodyti Aprašo 6.6. punkte.
. Radviliškio rajono savivaldybės administracijos Socialinės paramos skyriaus vyriausiasis specialistas (Priemonių koordinatorius ir Atvejo vadybininkas) atliks visus Aprašo 6.6. punkte nurodytus veiksmus.
. Programos įgyvendinimui būtini teisės aktai tvirtinami Savivaldybės administracijos direktoriaus įsakymu.

 SKYRIUS 


.	Programos įgyvendinimo priežiūrą ir vertinimą bei tikslinimą pagal kintančias aplinkybes vykdo rajono Savivaldybės administracijos Socialinės paramos skyrius.
.	Programos įgyvendinimo vertinimas atliekamas pagal Aprašo 6.7. papunktį. 

 SKYRIUS


.	Programa, jos įgyvendinimo rezultatai ir lėšų panaudojimas skelbiami Savivaldybės administracijos interneto svetainėje www.radviliskis.lt.


__________________



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO RAJONO SAVIVALDYBĖS 2025 METŲ UŽIMTUMO DIDINIMO PROGRAMOS PATVIRTINIMO“
AIŠKINAMASIS RAŠTAS

2025 m. sausio 24 d.
Radviliškis

1.	Parengto rengimą paskatinusios priežastys, 	parengto projekto tikslai, sprendimo projekto tikslai ir uždaviniai.	Parengto sprendimo projekto tikslas – siekiant įgyvendinti Lietuvos Respublikos užimtumo įstatymo (toliau – Įstatymas) 17 straipsnio nuostatą, kuria savivaldybės yra įpareigotos parengti bei įgyvendinti užimtumo didinimo programas, patvirtinti 2025 metų Radviliškio rajono savivaldybės užimtumo didinimo programą, teikiančią socialinę naudą vietos bendruomenei, skirtą palaikyti ir plėtoti vietos bendruomenės socialinę infrastruktūrą bei suderinti užimtumo skatinimo ir motyvavimo paslaugų bei piniginės socialinės paramos teikimą, integruojant ilgą laiką nedirbusius asmenis į darbo rinką.                                                            
2.	Projekto iniciatoriai (institucija, asmenys ar piliečių atstovai) ir rengėjai.	Radviliškio rajono savivaldybės administracija.
3.	Kaip šiuo metu yra reguliuojami sprendimo projekte aptarti teisiniai santykiai.	Sprendimo projekte aptariami klausimai reguliuojami Lietuvos Respublikos užimtumo įstatymo 17 ir 48 straipsniais, Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. spalio 24 d. įsakymu Nr. A1-705 „Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo“, Lietuvos Respublikos socialinės apsaugos ir darbo ministerijos ministro 2024 m. gruodžio 27 d. įsakymu Nr. A1-936 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2025 metais savivaldybių patvirtintoms Užimtumo didinimo programoms įgyvendinti paskirstymo savivaldybių administracijoms ir jų panaudojimo tikslo pasiekimo 2025 metais vertinimo kriterijaus patvirtinimo“.	Užimtumo didinimo programa finansuojama iš Lietuvos Respublikos valstybės biudžeto specialių tikslinių dotacijų savivaldybių biudžetams lėšų. 2025 m. Lietuvos Respublikos valstybės biudžeto specialioji tikslinė dotacija Radviliškio rajono savivaldybės patvirtintai Užimtumo didinimo programai įgyvendinti yra 209,5 tūkst. Eurų.
4.	Kokios siūlomos naujos teisinio reguliavimo nuostatos, kokių teigiamų rezultatų laukiama.			Patvirtinus sprendimo projektą, bus sudaryta galimybė Programos tikslinių grupių asmenims ugdyti ir atnaujinti darbinius įgūdžius bei mažinti jų socialinę atskirtį dėl nepakankamų piniginių lėšų, gauti ilgą laiką nedirbusiems jų motyvaciją dirbti skatinančias paslaugas. Taip pat, suderinus užimtumo skatinimo ir motyvavimo paslaugų bei piniginės socialinės paramos teikimą, planuojamas ilgą laiką nedirbusių asmenų integravimas į darbo rinką, siekiant palengvinant ilgą laiką nedirbusių asmenų perėjimą nuo nedarbo prie užimtumo darbo rinkoje.	2025 m. planuojama Paslaugas teikti 60 darbo rinkai (su galimybe kisti) besirengiančių asmenų, o esant poreikiui, Paslaugos bus teikiamos ir kitiems Užimtumo įstatymo 48 straipsnio 2 dalies 1–10 ir 12 punktuose nurodytiems asmenims. Pagal poreikį bus teikiami motyvaciniai, finansinio raštingumo mokymai, psichologo, teisininko, priklausomybių konsultanto, bus teikiamos socialinės, sveikatos, švietimo, palydėjimo, pavėžėjimo, palaikymo ir kitos Aprašo 6.5.1 papunktyje nurodytos paslaugos. Paslaugoms planuojama skirti apie 65,5 tūkst. Eur (su galimybe kisti).	2025 metais Priemonių įgyvendinimui planuojama įdarbinti 23 asmenis (su galimybe kisti). Numatoma vidutinė laikinųjų darbų trukmė vienam asmeniui – iki 3 mėnesių (esant nenumatytoms sąlygoms, vidutinė trukmė gali keistis). Priemonių įgyvendinimui planuojama skirti 100 tūkst. eurų (su galimybe kisti). Programos vidutinė trukmė 1 asmeniui – 3 mėn. su galimybe pratęsti įdarbinimo sutarties terminą. Su reikalingais pratęsimais – iki 6 mėn. ir ne ilgiau kaip iki 2024 m. lapkričio 30 d. 
5.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.	Priėmus sprendimą neigiamų pasekmių nebus.
6.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.	Papildomų teisės aktų priimti nereikia, teisės aktų, kuriuos reikėtų pakeisti ir pripažinti netekusiais galios nėra.
7.	Sprendimo projektui įgyvendinti reikalingos lėšos, finansavimo šaltiniai.		Sprendimui įgyvendinti yra skirta 209,5 tūkst. Eur Lietuvos Respublikos valstybės biudžeto specialių tikslinių dotacijų savivaldybių biudžetams lėšų.
8.	Sprendimo projekto rengimo metu gauti specialistų vertinimai ir išvados.	-
9.	Numatomo teisinio reguliavimo poveikio vertinimo rezultatai.	-
10.	Sprendimo projekto antikorupcinis vertinimas.	Antikorupcinio vertinimo nereikia.
11.	Kiti, iniciatoriaus nuomone, reikalingi pagrindimai ir paaiškinimai.	-
12.	Pridedami dokumentai.	-




Radviliškio rajono savivaldybės administracijos
Socialinės paramos skyriaus vyriausioji specialistė		                           Loreta Jocienė




